משפחת סימפסון - הסרט

משפחת סימפסון - הסרט (באנגלית: The Simpsons Movie) הוא סרט שמבוסס על סדרת הטלוויזיה המצוירת האמריקנית משפחת סימפסון. הסרט יצא בשנת ב-25 ביולי 2007 בבריטניה, ב-26 ביולי באירופה, אוסטרליה ויפן וב-27 ביולי בארצות הברית, קנדה ומקסיקו. הסרט נוצר על ידי מאט גריינינג, ג'יימס ל. ברוקס, אל ג'יין, מייק סקולי וריצ'רד סקאיי ונכתב על ידי אחד עשר כותבים. הסרט זכה להצלחה קופתית גרף בהכנסות יותר מ-527 מיליון דולר ונחשב לסרט מצליח. הביקורות שיבחו את הסרט שאף היה מועמד לפרס גלובוס הזהב בקטגוריית סרט האנימציה הטוב ביותר, אבל הפסיד לרטטוי. הסרט הצליח להיות לסרט האנימציה המסורתי שלא שייך לחברת דיסני הרווחי ביותר, תואר בו החזיק למשך תשע שנים סרט האנימצה של חברת דרימוורקס "נסיך מצרים" שיצא בסוף שנת 1998.

עלילה
הסרט מתחיל כשכולם מבקרים בכנסייה וסבא מקבל הארה אלוהית ומנבא נבואה בלתי ברורה שמארג' מנסה לפתור. האגם של ספרינגפילד מזוהם מתמיד וליסה מנסה לגרום לכולם להשקיע בניקיונו של האגם, ותוך כדי מתאהבת בבחור אירי חדש שבא לעיר. הומר ובארט עושים מבחני אומץ אחד לשני, ובמהלך המבחן של בארט הוא נוסע בסקייטבורד שלו בכל ספרינגפילד, עירום כביום היוולדו. הומר רואה ב"קראסטי בורגר" חזיר אשר משתתף בפרסומת של ההמבורגרים של קראסטי, הוא מגלה שהחזיר יישחט בסיום הצילומים ומחליט לגדל אותו בטענה ש"אסור להרוג אותו בגלל שהוא לובש בגדים של אדם".

בארט מגלה עד כמה השכן פלנדרס הוא נחמד וחביב למרות הכל, ונותן לילדיו אהבה שהומר מעולם לא נתן לו, מה שמוביל אותו לרצות שפלאנדרס יהיה אביו במקום הומר.

הומר זורק מכלית ענקית המלאה בצרכיו של החזיר לתוך האגם (בעודו ממהר ליהנות מדונאט בחינם). וגורם למשבר אקולוגי חמור ביותר, שבעקבותיו מחליט נשיא ארצות הברית ארנולד שוורצנגר – באמצעות ראש הסוכנות להגנת הסביבה (EPA) – לבודד את ספרינגפילד משאר ארצות הברית באמצעות כיפה ענקית ושקופה. כל תושבי העיירה מנסים לעשות לינץ' בהומר, אבל הוא ושאר המשפחה מצליחים לברוח אל מחוץ לכיפה באמצעות חור בארגז החול של מגי, ומחליטים לעבור לאלסקה. בדרך הומר לומד לרכב על אופנוע בתוך "כדור מוות", בעזרת ליסה. באלסקה מתברר להם שהממשלה החליטה פשוט למחוק את ספרינגפילד מהמפה, אז הם חוזרים בניסיון להציל אותה. הומר מקבל רעיון כשהוא רואה אופנוע זרוק, ורוכב איתו לכנסייה, בידיעה שפלנדרז בוודאי מבלה את רגעיו האחרונים שם ואיתו בארט הממורמר. הומר ונד מצליחים לשכנע את בארט והוא קופץ לאופנוע. הומר עושה "כדור מוות" ענקי בכיפה ובארט זורק את הפצצה מחוץ לכיפה ומפוצץ אותה מבחוץ. הומר מכעיס מאוד את הנציג איכות הסביבה שמנסה להתנקש בו, אבל מגי מצילה אותו.

קמפיין קידום המכירות של הסרט 
ביולי 2007, לקראת יציאתו לאקרנים של הסרט של משפחת סימפסון, רשת חנויות הנוחות סבן אילבן הסבו 11 חנויות ברחבי ארצות הברית וחנות נוספת בקנדה להידמות למראה של חנות הנוחות "Kwik-E-Mart" אשר נמצאת בבעלותו של אפו נהספימפטילוןבסדרה. המיקומים של החנויות המוסבות היו: בלאדנסבורג שבמרילנד, ברבנק שבקליפורניה, שיקגו, דאלאס, דנוור, הנדרסון שבנבדה, לוס אנג'לס, סן פרנסיסקו, ניו יורק, אורלנדו, סיאטל וקולומביה הבריטית שבקנדה.

12 החנויות הללו, כמו גם רוב חנויות הסבן אילבן האחרות בצפון אמריקה, מכרו באותה העת מוצרי מאכל ייחודים לסדרה משפחת סימפסון, כגון "באז קולה", סופגניות "קראסטי אוס", המשקה "סקווישיס", דונאטס בעלי ציפוי ורוד, בנוסף למוצרים אחרים אשר ייחודים לסדרה. פריט נוסף אשר נוצר ונמכר בחנויות הסבן אילבן באותה העת היה חוברת הקומיקס "Radioactive Man Comic Book Edition #711", אשר התמקדה בדמות הקומיקס הפיקטיבית האהובה על בארט, רדיואקטיב מן.

קמפיין קידום המכירות של הסרט היה להצלחה גדולה לאחר שהצליח להביא לגידול של 30% ברווחים של חנויות הסבן אילבן ברחבי ארצות הברית. ברבים מהחנויות אזלו המוצרים המיוחדים של משפחת סימפסון בתוך ימים ספורים מתחילת הקמפיין.

כמו כן, כחלק מקמפיין קידום המכירות של הסרט ברחבי העולם, בדרום-מערב אנגליה צוירה דמותו של הומר על גבעה ענקית.

מדבבים

מדבבים במקור 
דן קסטלנטה - הומר סימפסון, אברהם סימפסון, בארני גמבל, קראסטי הליצן, טיני ודמויות נוספות.
ג'ולי קאוונר - מארג' סימפסון, התאומות בווייר.
ננסי קארטרייט - בארט סימפסון, מגי סימפסון, ראלף ויגמז, נלסון מאנטס, דמויות נוספות.
ירדלי סמית' - ליסה סימפסון.
הארי שירר - נד פלנדרז, מונטגומרי ברנז, וילון סמית'רז, ארנולד שוורצנגר, דמויות נוספות.
האנק עזריה - בתפקיד מו סיזלאק, אפו נהספימפטלון, פרופסור ג'ון פרינק, דמויות נוספות.
מרשה ואלאס - בתפקיד עדנה קראבאפל.
טרס מקניל - בתפקיד אגנס סקינר, קוקי קוואן, דמויות נוספות.
פמלה היידן - מילהאוס ואן האוטן, רוד פלנדרז.
טום הנקס - בתפקיד עצמו.

מדבבים בעברית 
אייל נחמיאס - הומר סימפסון
ענת ניב - מארג' סימפסון / לינדזי נייג'ל
הדר שחף-מעיין - בארט סימפסון / נלסון מאנטס / רלף ויגאמז
שירה נאור - ליסה סימפסון / מגי סימפסון
אברהם מור - אברהם סימפסון
אבי חדש - נד פלנדרז / סקראצ'י החתול
נועה קשפיצקי - רוד פלנדרז
ליאת הר לב - מילהאוס וואן הואוטן / טוד פלנדרז / הלן לאבג'וי / מרטין פרינס
יובל סגל - איצ'י העכבר / קליטוס / ראש העיר / בעל קיוסק באלסקה
אוהד שחר - בארני גאמבל / מר ברנז / ג'ו קווימבי / טום הנקס / פקיד מאה"ס
שמעון כהן - רווראנד טימוטי לאבג'וי / לו / קנת ברוקמן / ויילון סמית'רס
עידו מוסרי - קראסטי הליצן / אוטו מאן / פרופסור ג'ון פרינק / איש הדבורה / רובוט לניטרול פצצה
שמחה ברבירו - מו סיזלק / אפו נהסאפימאפטילון / צ'יף קלנסי ויגאמז / איש הקומיקס / מנקה בסוף הסרט
לירון ברנס - קארל קארלסון / המנהל סימור סקינר / טוני השמן / סיידשו מל
שי זורניצר - לני לאונרד / מייק דירנט מלהקת "גרין דיי"
עמי מנדלמן - ד"ר ג'וליוס היברט / קריינות / שו / איש מאלסקה / נהג במשאית משטרה
שרון שחל - קולין / אגנס סקינר / GPS
נורית בנאי קורן - אמא של נלסון / עובדת מאה"ס
דב רייזר - ראס קרגיל
יורם יוספסברג - ארנולד שוורצנגר
אורי אומנותי - בילי ג'ו ארמסטרונג מלהקת "גרין דיי"
דניאל מגון - טריי קול מלהקת "גרין דיי"
עפרון אטקין - בעל דוכן / עובד מאה"ס
גיל קומר - קריין פרסומת
מירב גרובר - אשת מרפא

הופעות אורח 
בתחילת הסרט מופיעה הלהקה גרין דיי. הם אף הקליטו מחדש את שיר הפתיחה של הסדרה ומתכננים להוציא אותו כסינגל.
בנוסף, מופיע גם טום הנקס, שמשתתף שם בסרטון פרסומת של הממשלה.

קישורים חיצוניים 

 

 
 

סרטי 2007
משפחת סימפסון
סרטי אנימציה של פוקס המאה ה-20
סרטי הנפשה אמריקאיים
סרטי קומדיה אמריקאיים
סרטים מבוססי סדרות טלוויזיה
סרטי קומדיה מונפשים
סרטי פוקס המאה ה-20